Z A P I S N I K

**31.** sjednice Školskog odbora Gimnazije „Matija Mesić“ održane **30. svibnja 2016.** godines početkom u **13,10**  sati u zgradi Gimnazije.

Prisutni: Mirjana Stanić, Zlatko Markovinović, Andrea Sertić i Anita Holub

Odsutni: Daria Pinjuh-Budisavljević, Dubravka Pitlović i Vesna Gajger

Sjednici prisustvuju: Goran Zavor, ravnatelj i Gorana Lavrenčić, tajnica

Predsjednica Školskog odbora, Mirjana Stanić, utvrđuje da sjednici prisustvuje većina članova i da sjednica može započeti.

Za sjednicu je predložen sljedeći

DNEVNI RED

1. Usvajanje zapisnika 30. sjednice Školskog odbora

2. Davanje prethodne suglasnosti na prijedlog ravnatelja o odabiru kandidata za zasnivanje

 radnog odnosa po raspisanom natječaju

3. Davanje prethodne suglasnosti na prijedlog ravnatelja o odabiru kandidata za zasnivanje

 radnog odnosa do 60 dana bez raspisivanja natječaja

4. Donošenje odluke o visini naknade troškova izrade duplikata – prijepisa svjedodžbi

5. Donošenje odluke o davanju suglasnosti na postavljeni video nadzor u Gimnaziji ”Matija

 Mesić”

6. Donošenje odluke o početku postupka nabave opreme u sklopu projekta STEM genijalci,

 procijenjene vrijednosti veće od 70.000,00 kuna bez PDV-a, a manje od 200.000,00 kuna

 bez PDV-a

7. Različito

Predloženi dnevni red jednoglasno je prihvaćen.

**Ad 1.**

Na zapisnik 30. sjednice Školskog odbora nije bilo primjedbi i jednoglasno je prihvaćen.

**Ad 2.**

Nakon što je pristigla suglasnost za popunjavanje upražnjenih radnih mjesta spremačice, škola je 10. svibnja 2016. godine raspisala natječaj za jednu spremačicu na neodređeno vrijeme s punim radnim vremenom i jednu spremačicu na određeno vrijeme do povratka radnice Marije Butković s bolovanja, također s punim radnim vremenom.

Natječaj je objavljen na mrežnim stranicama i oglasnoj ploči Hrvatskog zavoda za zapošljavanje te mrežnim stranicama i oglasnoj ploči škole. Natječaj je trajao do 18. svibnja 2016. godine. Na natječaj su pristigle 82 prijave. Od prijavljenih kandidata 3 kandidatkinje dostavile su potvrdu o statusu hrvatskog branitelja čime su ostvarile prednost pri zapošljavanju temeljem Zakona o pravima hrvatskih branitelja iz Domovinskog rata i članova njihovih obitelji. Kandidatkinja Željka Marjanović, jedna od kandidatkinja koje ostvaruju prednost pri zapošljavanju, nakon poziva na razgovor povukla je prijavu uz obrazloženje da nema prijevoz koji bi joj omogućavao redoviti dolazak na posao.

Nakon obavljenog razgovora s kandidatkinjama koje ostvaruju prednost pri zapošljavanju, ravnatelj za radno mjesto spremačice na neodređeno vrijeme s punim radnim vremenom predlaže Erminu Karalić iz Starih Perkovaca, a na radno mjesto spremačice na određeno vrijeme do povratka radnice s bolovanja predlaže Slavicu Mumić iz Tomice.

Budući da članovi Školskog odbora nisu imali primjedbi na ravnateljevo obrazloženje i prijedlog, jednoglasno je donesena sljedeća

ODLUKA

Daje se suglasnost na ravnateljevu odluku o zasnivanju radnog odnosa s izabranim kandidatkinjama Erminom Karalić na neodređeno vrijeme s punim radnim vremenom i Slavicom Mumić na određeno vrijeme do povratka radnice s bolovanja, s punim radnim vremenom, a sukladno raspisanom natječaju.

Početak rada za obje kandidatkinje je 1. lipanj 2016. godine.

**Ad 3.**

Budući da se administrativna referentica-blagajnica Višnja Bulat nalazi na dužem bolovanju, ravnatelj predlaže da se kao zamjena primi Martina Pranjić, stručna prvostupnica ekonomije, a po ugovoru do 60 dana bez raspisivanja natječaja. Martina Pranjić je već radila u školi na stručnom osposobljavanju bez zasnivanja radnog odnosa.

Kako na ravnateljevo obrazloženje i prijedlog nije bilo primjedbi, jednoglasno je donesena sljedeća

ODLUKA

Daje se suglasnost na ravnateljevu odluku o sklapanju ugovora o radu na određeno vrijeme do 60 dana bez raspisivanja natječaja s Martinom Pranjić.

Početak rada po ovom ugovoru je 1. lipanj 2016. godine.

**Ad 4.**

Sukladno Zakonu o dokazivanju stečene školske spreme škola je ovlaštena (i dužna) svakom podnositelju zahtjeva izraditi i izdati duplikat-prijepis stečene svjedodžbe. Budući da izrada duplikata-prijepisa podrazumijeva i određene troškove, na prijedlog ravnatelja jednoglasno je donesena

ODLUKA

 o visini naknade troškova

izrade duplikata – prijepisa svjedodžbi

1. Podnositelju zahtjeva za izdavanje duplikata – prijepisa svjedodžbe određuje se naknada troškova izrade i izdavanja duplikata – prijepisa svjedodžbi u iznosu

od 50,00 kuna po primjerku.

 Uz navedeni iznos, podnositelj zahtjeva dužan je platiti upravnu pristojbu sukladno

 Zakonu o upravnim pristojbama i Tarifi upravnih pristojbi.

1. Ova odluka stupa na snagu danom donošenja

**Ad 5.**

Sukladno članku 17. stavku 3. Pravilnika o načinu postupanja odgojno-obrazovnih radnika školskih ustanova u poduzimanju mjera zaštite prava učenika te prijave svakog kršenja tih prava nadležnim tijelima, ravnatelj predlaže da Školski odbor da suglasnost na video nadzor koji je postavljen na ulazima u zgradu škole, a isključivo svrhu zaštite sigurnosti učenika, radnika i imovine škole.

Nakon ravnateljevog obrazloženja jednoglasno je donesena

ODLUKA

o davanju suglasnosti na postavljeni video nadzor u

Gimnaziji ”Matija Mesić”, Slavonski Brod

1. Daje se suglasnost na postavljeni video nadzor u Gimnaziji “Matija Mesić”, Slavonski Brod.
2. Postavljeni video nadzor može se koristiti samo u svrhu zaštite sigurnosti učenika, radnika i imovine škole.
3. Podaci prikupljeni video nadzorom smiju se koristiti samo u zakonske svrhe, a uvid u podatke dopušten je samo ovlaštenim osobama.
4. Ova odluka stupa na snagu danom donošenja.

**Ad 6.**

Projektom STEM genijalci također je predviđena i nabava opreme, a sredstva za nabavu i ove usluge predviđena su i osigurana Projektom. Kako se i ovdje radi o nabavi čija je procijenjena vrijednost veća od 70.000,00 kuna, za početak postupka nabave navedene usluge potrebna je odluka Školskog odbora. Nakon kraće rasprave jednoglasno je donesena sljedeća

ODLUKU

o početku postupka nabave opreme u sklopu projekta STEM genijalci, procijenjene vrijednosti veće od 70.000,00 kuna bez PDV-a, a manje od 200.000,00 kuna bez PDV-a

1. Provest će se postupak nabave opreme procijenjene vrijednosti 197.540,00 kuna.

 Oprema obuhvaća proračunske stavke br. 02 - 19 u projektnom elementu 3 Unaprjeđenje

 materijalnih uvjeta za implementaciju novorazvijenih kurikuluma.

2. Sredstva za nabavu opreme iz točke 1. planirana su i osigurana iz Projekta STEM

 genijalci.

3. U povjerenstvo za provođenje postupka nabave gore navedene usluge imenuju se:

 1. Lucija Brnić

 2. Ines Martinović

 3. Jasna Bošković

4. Odluka stupa na snagu danom donošenja.

Sjednica završena u 13,40 sati.

Zapisnik napisala, Predsjednica Školskog odbora,

Gorana Lavrenčić, dipl.iur. Mirjana Stanić, prof.